તેલુગુ દેસમ અને કોંગ્રેસ પોતાની રીતે હજી તૈયારીઓ કરવાનું વિચારતા હતા, ત્યાં જ કેસીઆરે ઘા મારી દીધો છે એટલે બંને પક્ષે હવે નવેસરથી વિચારવું પડશે. કેસીઆરે સિફતપૂર્વક એવો પ્રચાર પણ કરાવ્યો છે કે બે રાજ્યો જુદા પડ્યાં તે પછી આંધ્રની સરખામણીએ તેલંગાણાનો વિકાસ ઝડપથી થયો છે. છેલ્લે સંસદમાં પોતાના ભાષણમાં પણ નરેન્દ્ર મોદીએ કેસીઆરના વખાણ કર્યાં હતાં, કે તેમણે નવા રાજ્યની રચના પછી, જૂની કડવાશ ભૂલીને વિકાસના કામમાં જ ધ્યાન આપ્યું છે. આ પ્રચારનો સામનો ચંદ્રબાબુ નાયડુએ તેલંગાણા ઉપરાંત પોતાના રાજ્યમાં પણ કરવો પડશે.